Legal Document

Category: 351

Text:
26. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1193 της 24/31 Δεκ. 1977(ΦΕΚ Α΄ 390) Περί επεκτάσεως των διατάξεων του Νόμ. 103/1975 και επί των τακτικών ιατρών του Ταμείου Ασφαλίσεως Εμπόρων. Έχοντες υπ’ όψει: 1.Τας διατάξεις της παρ. β΄ του άρθρου 3 του Ν. 103/1975 «περί καταβολής εφ’ άπαξ χρηματικού βοηθήματος εις τους εκ της υπηρεσίας αποχωρούντας λόγω συνταξιοδοτήσεως υπαλλήλους Ν.Π.Δ.Δ. απάσης της Χώρας». 2.Γνώμην του Διοικητικού Συμβουλίου του Ταμείου Ασφαλίσεως Εμπόρων ληφθείσαν κατά τας υπ’ αριθ. 505/2.3.76 και 992/20.4.1976 συνεδριάσεις αυτού. 3.Την υπ’ αριθ. Δ3/2087/6.12.1977 απόφασιν Πρωθυπουργού και Υπουργού Κοινωνικών Υπηρεσιών (ΦΕΚ 1278/6.12.1977 τ. Β΄). 4.Την υπ’ αριθ. 691/1976 γνωμοδότησιν του Συμβουλίου της Επικρατείας, προτάσει του Ημετέρου επί των Κοινωνικών Υπηρεσιών Υφυπουργού, αποφασίζομεν και διατάσσομεν: Άρθρον 1. Οι υπηρετούντες, ως υπάλληλοι, τακτικοί ιατροί του Ταμείου Ασφαλίσεως Εμπόρων, οίτινες τυγχάνουν υποχρεωτικώς ησφαλισμένοι εις τον παρά τω Ταμείω Συντάξεων και Αυτασφαλίσεως Υγειονομικών (ΤΣΑΥ) Κλάδον Προνοίας, παρ’ ου λαμβάνουν εφ’ άπαξ βοήθημα άμα τη συνταξιοδοτήσει των, δικαιούνται, εφ’ όσον το εν λόγω βοήθημα υπολείπεται της αποζημιώσεως της προβλεπομένης υπό του Ν. 103/75, να λάβουν παρά του Ταμείου Ασφαλίσεως Εμπόρων την προκύπουσαν διαφοράν μεταξύ του εφ’ άπαξ βοηθήματος του Κλάδου Προνοίας του ΤΣΑΥ και της, δια του ως άνω Νόμου, καθοριζομένης αποζημιώσεως. Άρθρον 2. 1.Επί του συνόλου των τακτικών αποδοχών και των πάσης φύσεως αμοιβών και απολαυών των υπαγομένων εις την ρύθμισιν του παρόντος Π.Δ/τος υπαλλήλων, επιβάλλεται από της πρώτης του μεθεπομένου της δημοσιεύσεώς του μηνός κράτησις εκ τεσσάρων τοις εκατόν (4%) υπέρ του Ταμείου Ασφαλίσεως Εμπόρων. Προκειμένου περί υπαλλήλων εχόντων συμπληρώσει 10ετή τουλάχιστον υπηρεσίαν η ως άνω κράτησις ορίζεται εις πέντε τοις εκατόν (5%) επί των αυτών αποδοχών. Σελ. 274,170(α) Τεύχος Ε93-Σελ. 34 Η κράτησις αύτη αποτελεί έσοδον του Ταμείου, αναγραφόμενον εις τον προϋπολογισμόν του, κατά τας κειμένας διατάξεις περί λογιστικού των Ν.Π.Δ.Δ., δια σχηματισμόν κεφαλαίου αποζημιώσεως των εξερχομένων υπαλλήλων του. Άρθρον 3. Το εν άρθρω 1 του παρόντος Διατάγματος αναφερόμενον συμπληρωματικόν βοήθημα καταβάλλεται μετά πάροδον έτους, από της ισχύος του παρόντος. 39.Ε.α.26 Καταστατικό Ταμείου ΑσφαλίσεωςΕμπόρων (Τ.Α.Ε)